Webtuiste-ontwerper in Kaapstad: "Medis Medical" | Konrad Rode
Jy's hier: Tuis > Webtuistes > Medis
Webontwerp: Ortopedie verskaffer
Kliënt: Medis Medical
'n Webontwerp van ±2004.
Alhoewel Medis waarskynlik nie soseer staatmaak op soekenjins vir verwysings na hulle webtuiste nie – Medis verskaf aan dokters en hospitale – is 'n webteenwoordigheid deesdae noodsaaklik. Wanneer potensiële kliënte vir enige besigheid aanlyn soek en niks kry nie, verloor daardie besigheid aansienlik baie geloofwaardigheid.
Die tweede doel van hierdie webtuiste was om 'n lys van hulle produkte beskikbaar te hê, sowel as natuurlik hulle kontakbesonderhede.
Een van die voordele van aanlyn brosjures in vergelyking met gedrukte brosjures, is kostebesparing. Om 'n verandering te maak aan die webtuiste, kos so min as 'n half-uur van die webontwerper se tyd – vergelyk dit met die reuse drukkerskoste om 'n klomp brosjures weer te druk en aflewer na huidige of moontlike kliënte.
Daar's natuurlik ook die tyd-faktor. 'n Verandering kan binne 'n dag op die webtuiste verskyn, maar in druk kan dit dae of selfs weke neem wanneer mens in ag neem dat daar soms lang toue by drukkers is en dat die brosjure nog by kliënte afgelewer moet word.